Ritratt: Miguela Xuereb .td_uid_2_60cc702fe1044_rand.td-a-rec-img{text-align:left}.td_uid_2_60cc702fe1044_rand.td-a-rec-img img{margin:0 auto 0 0} Minħabba nuqqas ta' ppjanar fl-infrastruttura u r-rimi tal-iskart tal-kostruzzjoni, Malta qed tara konġestjoni kbira fit-traffiku u waqfien fix-xogħlijiet infrastrutturali. Dan ħabbru, Toni Bezzina, Kelliem tal-Oppożizzjoni għat-Trasport u l-Infrastruttura fi stqarrija fejn qal li matul dawn l-aħħar snin, "kien ċar li l-gvern m'għandux pjan fit-tul dwar l-infrastruttura, iżda jaħseb biss mil-lum għal għada." Intant, il-Partit Laburista, b'risposta għall-istqarrija tal-PN qal li kuntrarju għal dak li qal il-PN, l-ordni tal-ġurnata fejn tidħol l-infrastruttura huma proġetti ġodda li minnhom igawdi ċ-ċittadin. Bezzina qal kif bħalma qed jidher in-nuqqas ta' ko-ordinazzjoni fil-proġetti infrastrutturali li qed isiru, li qed jirriżulta f'konġestjoni kbira fit-traffiku, issa qed jidher l-istess fis-sitwazzjoni ta' staġnar fejn jidħol r-rimi tal-iskart tal-kostruzzjoni. Dan wara li l-Assoċjazzjoni tal-Iżviluppaturi (MDA) nnotifikat lil Infrastructure Malta li x-xogħolijiet fit-toroq qed jiġu affetwati ħażin minħabba nuqqas ta' spazju biex jintrema l-iskart ta' kostruzzjoni. Aktar informazzjoni L-MDA twissi lill-gvern dwar soluzzjoni immedjata għall-iskart tal-kostruzzjoni Bezzina qal kif dan qed jirriżulta f'iffriżar komplut ta' xogħolijiet infrastrutturali u b'hekk qed iwassal għal aktar inkonvenjent għar-residenti li jgħixu f'toroq maqlugħin. Qal ukoll kif is-sitwazzjoni qed twassal għal tħassib fost kull min jaħdem fl-industrija tal-kostruzzjoni, peress li "l-gvern mhux jipprovdi soluzzjoni biex dawn ikunu jistgħu jkomplu b'xogħolhom." Il-PN ma jieħux gost bil-ġid Il-PL qal li l-PN mhux jogħġbu r-ritmu ta' xogħol infrastrutturali li nqabad f'Malta għax ma jiħux gost bil-ġid. L-istqarrija semmiet il-Marsa Junction, bil-PL jgħid li hu l-akbar proġett infrastrutturali ta' Malta u li saru 'l fuq minn 500 triq residenzjali u rurali, €20 miljun investiment fil-mini l-ġodda ta' Santa Luċija u li għaddej €55 miljun investiment fil-proġett tas-Central Link. Il-PL, fl-istqarrija qal ukoll li l-Gvern qed jibqa' juri li anke fl-infrastruttura jżomm il-wegħdi tiegħu u li minn naħa l-oħra l-PN "għandu problemi kbar ta' kredibbiltà għax meta wiegħed ma wettaqx u llum għadu juri b'mod ċar li m'għandux pjan." .td_uid_3_60cc702fe14e1_rand.td-a-rec-img{text-align:left}.td_uid_3_60cc702fe14e1_rand.td-a-rec-img img{margin:0 auto 0 0}